SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 211

**2021. gada 16. jūnijā plkst. 11.30**

attālināti videokonferences formātā

Sēdē piedalās:

komisijas locekļi:

**Juris Rancāns**

**Edvīns Šnore**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Atis Zakatistovs**

*uzaicinātie****:***

* Pilsonības un migrācijas lietu pārvaldes priekšnieka vietnieks **Uldis Apsītis**;
* Pilsonības un migrācijas lietu pārvaldes Personu datu apstrādes departamenta Elektronisko pakalpojumu administrēšanas nodaļas juriste **Selana Kerimova**;
* Pilsonības un migrācijas lietu pārvaldes Patvēruma lietu nodaļas vadītāja **Līga Vijupe**;
* Valsts robežsardzes pārstāvis;

**Saeimas Juridiskā biroja juridiskais padomnieks Jānis Priekulis;**

**Aizsardzības, iekšlietu un korupcijas novēršanas komisijas darbinieki: vecākā konsultante Ieva Barvika, konsultanti Egita Kalniņa, Inese Silabriede un Māris Veinalds**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteI.Silabriede

**Sēdes veids:** atklāta

*Izskatāmie dokumenti: Iekšlietu ministrijas 14.06.2021. vēstule Nr. 1-28/1514.*

Darba kārtība:

**1. Grozījumi Fizisko personu reģistra likumā (1070/Lp13) 2. lasījums, steidzams.**

**2. Grozījums Patvēruma likumā (1107/Lp13) 1. lasījums.**

**J.Rancāns** atklāj sēdi, konstatē sēdes dalībniekus un iepazīstina ar izskatāmo darba kārtību.

**1. Grozījumi Fizisko personu reģistra likumā (1070/Lp13) 2. lasījums, steidzams.**

**J.Rancāns** informē, ka šim likumprojektam ir saņemti 5 priekšlikumi. Aicina tos izskatīt.

**Nr. 1** – iekšlietu ministres M.Golubevas priekšlikums – likumprojekta 3. panta (likuma 4.pants) “h” apakšpunkta jauna redakcija.

Pilsonības un migrācijas lietu pārvaldes (turpmāk – PMLP) pārstāvim ir tehniskas problēmas pieslēgties sēdei.

**J.Priekulis** Juridiskā biroja (turpmāk – JB) vārdā informē, ka JB nav iebildumu pret iekšlietu ministres priekšlikumiem Nr.1, Nr.2, Nr.3 un Nr.4.

**Komisija nolemj atbalstīt priekšlikumu Nr.1.**

**Nr. 2** – iekšlietu ministres M.Golubevas priekšlikums – likumprojekta 6. panta (likuma 8.pants) trešās daļas precizēta redakcija.

**Komisija nolemj atbalstīt priekšlikumu Nr.2.**

**Nr. 3** – iekšlietu ministres M.Golubevas priekšlikums – papildināta likumprojekta 8. panta (likuma 11. pants) redakcija.

**Komisija nolemj atbalstīt priekšlikumu Nr.3.**

**Nr. 4** – iekšlietu ministres M.Golubevas priekšlikums – jauna likumprojekta 8. pantā ietvertā likuma 11. panta ceturtās daļas redakcija.

**Komisija nolemj atbalstīt priekšlikumu Nr.4.**

**Nr. 5** – iekšlietu ministres M.Golubevas priekšlikums – jauna likumprojekta 10. panta (likuma Pārejas noteikumi) redakcija.

S.Kerimova un U.Apsītis izskaidro priekšlikumā ietvertos termiņus likuma nosacījumu izpildei.

J.Priekulis norāda uz likumprojekta pārejas noteikumu 2.punkta termiņu, kurš jau ir pagājis. Likumam ir jāstājas spēkā š.g. 28. jūnijā, un līdz šim laikam jau ir jābūt izdotiem Ministru kabineta noteikumiem. Uzskata, ka 2.punkts vispār nav vajadzīgs.

*Notiek diskusija par iespējamiem komisijas priekšlikumiem, lai nodrošinātu izskatāmā likuma spēkā stāšanos 2021. gada 28. jūnijā. Komisija, PMLP pārstāvji un J.Priekulis vienojas par* risinājumu.

Komisija nolemj daļēji atbalstīt priekšlikumu Nr.5 un veidot komisijas priekšlikumu Nr.6, kurā tiktu izslēgts likuma pārejas noteikumu 2.punkts.

Komisija nolemj papildināt likumprojektu ar spēkā stāšanās noteikumu šādā redakcijā: “Likums stājas spēkā 2021. gada 28. jūnijā”.

J.Rancāns aicina komisiju atbalstīt likumprojektu “Grozījumi Fizisko personu reģistra likumā” (Nr.1070/Lp13) otrajā galīgajā lasījumā un virzīt izskatīšanai Saeimas sēdē.

*Komisija balsojot (visi balso – par) atbalsta likumprojekta virzību.*

**LĒMUMS:**

- atbalstītlikumprojektu “Grozījumi Fizisko personu reģistra likumā” (Nr.1070/Lp13) un virzīt to izskatīšanai Saeimas ārkārtas sēdē otrajā galīgajā lasījumā.

**2. Grozījums Patvēruma likumā (1107/Lp13) 1. lasījums.**

**J.Rancāns** dod vārdu PMLP pārstāvjiem.

**L.Vijupe** informē, ka šis tiesību akts ir izstrādāts, lai pilnveidotu kārtību, kādā patvēruma meklētājam patvēruma procedūras laikā tiek nodrošināta likumā paredzēto tiesību izpilde, kas izriet no Eiropas Parlamenta un Padomes 2013. gada 26. jūnija direktīvas 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai. Likumprojekts saistīts ar “Grozījumiem Fizisko personu reģistra likumā” (1070/Lp13) un “Grozījumiem Personu apliecinošu dokumentu likumā” (1097/Lp13).

**J.Priekulis** informē, ka JB nav iebildumu pret likumprojekta tālāko virzību.

**J.Rancāns** interesējas par steidzamības nepieciešamību izskatāmajam likumprojektam.

**L.Vijupe** akcentē steidzamības nepieciešamību, informē par likumprojekta normu saistību ar citiem tiesību aktiem, nepieciešamību visiem likumiem darboties vienotā sasaistē.

**J.Rancāns** aicina atbalstīt steidzamības noteikšanu šim likumprojektam.

*Deputātiem nav iebildumu.*

J.Rancāns aicina konceptuāli atbalstīt likumprojektu “Grozījums Patvēruma likumā” (Nr.1107/Lp13) pirmajam lasījumam.

*Komisija balsojot (visi balso – par) atbalsta likumprojekta virzību.*

J.Rancāns aicina noteikt referentu M.Šteinu.

M.Šteinam un citiem deputātiem nav iebildumu.

J.Rancāns ierosina izskatīt likumprojektu Saeimas sēdē arī otrajā lasījumā, ja deputātiem nebūs iebildumu. Gadījumā, ja kāds iebildīs, ierosina noteikt priekšlikumu iesniegšanas termiņu 30 minūtes.

*Deputātiem nav iebildumu.*

**LĒMUMS:**

- konceptuāliatbalstītlikumprojektu “Grozījums Patvēruma likumā”(Nr.1107/Lp13) un virzīt to izskatīšanai Saeimas sēdē pirmajā lasījumā;

- likumprojektam noteikt steidzamību;

- izskatīt likumprojektu Saeimas sēdē arī otrajam lasījumam. Ja būs deputātu iebildumi, noteikt priekšlikumu iesniegšanas termiņu otrajam lasījumam – 30 minūtes;

- referents – M.Šteins.

**J.Rancāns** pateicas uzaicinātajām personām par dalību sēdē un slēdz sēdi.

Sēde pabeigta plkst. 12.00.

Komisijas priekšsēdētājs J.Rancāns

Komisijas sekretārs E.Šnore